4. napirend
Sajószöged Községi Önkormányzat Képviselő-testületének
……/2017.(……) önkormányzati rendelet-tervezete

a településfejlesztési és településrendezési dokumentumok, 
valamint az egyes településrendezési sajátos jogintézmények 
partnerségi egyeztetésének szabályairól

Sajószöged Községi Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotó hatáskörében, Magyarország helyi önkormányzatiról szóló 2011. évi CLXXXIX. törvény 13. § (1) bekezdésnek 1. pontjában és az épített környezet alakításáról és védelméről szóló 1997. évi LXXVIII. törvény 6.§ (1) bekezdésében meghatározott feladatkörében eljárva a következőket rendeli el:

1.§ (1) Sajószöged Községi Önkormányzat (a továbbiakban: Önkormányzat) közigazgatási területére vonatkozó településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv és a településképi rendelet készítésének vagy módosításának véleményeztetésére az e rendeletben foglaltakat kell alkalmazni.

(2)  Az egyeztetés résztvevői (a továbbiakban: Partner):
a) Sajószöged község lakossága, és Sajószögeden ingatlantulajdonnal rendelkező magánszemélyek,
b) Sajószöged község területén működő és bejegyzett civil szervezetek,
c) Sajószöged községben székhellyel, telephellyel rendelkező gazdálkodó szervezet,
d) Sajószöged községben működő egyházak.

(3) A Partnerek írásbeli bejelentkezésében meg kell jelölni a véleményezési eljárás tárgyát, a szervezet nevét, képviselőjét, postai és e-mail címét.

2.§ (1) Az Önkormányzat a Partnerek tájékoztatása, valamint a településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv és a településképi rendelet egyeztetési eljárásának elősegítése céljából a honlapján folyamatosan közzéteszi a hatályos dokumentumokat és terveket, valamint a véleményezhető tervezeteket.

(2) A településfejlesztési és településrendezési dokumentum tartalmától és az egyeztetési eljárás módjától függően a polgármester – a főépítész közreműködésével – gondoskodik az értelmezéshez szükséges részletezettségű (szükség esetén alátámasztó munkarészeket is tartalmazó) tájékoztatás, illetve dokumentáció közzétételéről az Önkormányzat honlapján.

(3) A (2) bekezdés szerinti tájékoztatás, illetve dokumentáció megjelenéséről a véleményezésre rendelkezésre álló, legkevesebb 8 napos határidő megjelölésével az Önkormányzat felhívást tesz közzé a honlapján.
(4) A közzétett felhívás alapján – a megjelölt időszakon belül – a Partnerek tájékoztatást kaphatnak a településfejlesztési és településrendezési dokumentum tartalmával kapcsolatban.

(5) A lakossági fórumot a polgármester hívja össze úgy, hogy azt megelőzően legalább 8 nappal a tájékoztatásról, illetve a dokumentáció tervezetének elkészültéről szóló felhívást közterületen elhelyezett hirdetőfelületen, a Polgármesteri Hivatalban és az Önkormányzat honlapján meg kell jeleníteni.

(6) A településfejlesztési és településrendezési dokumentumok egyeztetési eljárása során a Partnerek tájékoztatása az egyeztetési eljárás módjától függően az 1. melléklet szerint történik.

3.§ (1) A közzétett felhívás alapján a Partnerek a (2) bekezdésben megadott határidőig javaslatot, észrevételt tehetnek, illetve véleményt nyilváníthatnak:
a) postai úton,
b) elektronikus levélben az Önkormányzat honlapján az erre a célra megjelölt e-mail címre,
c) lakossági fórumon.

(2) A javaslatokat, észrevételeket, illetve véleményeket
a) amennyiben településfejlesztési koncepció vagy integrált településfejlesztési stratégia készítése, illetve módosítása miatt kerül sor lakossági fórum megtartására, a lakossági fórumtól számított 15 napon belül,
b) amennyiben településrendezési eszköz, településképi arculati kézikönyv vagy településképi rendelet készítése, illetve módosítása miatt kerül sor lakossági fórum megtartására, a lakossági fórumtól számított 8 napon belül,
c) lakossági fórum hiányában a honlapon történő közzétételtől számított 8 napon belül lehet írásban megtenni.

(3) A beérkezett javaslatokat, észrevételeket, illetve véleményeket az Önkormányzat nyilvántartásba veszi. A lakossági fórumon elhangzott észrevételeket a lakossági fórumon készült hangfelvétel alapján jegyzőkönyvezéssel kell rögzíteni, amelyet az Önkormányzat nyilvántartásba vesz. A név és cím nélkül érkezett észrevételeket figyelmen kívül lehet hagyni.

4.§ (1) A javaslatok, észrevételek, illetve vélemények elfogadásáról vagy figyelmen kívül hagyásáról a főépítész szakmai javaslata figyelembevételével a polgármester dönt.
 
(2) A polgármesteri döntést az indokolással együtt az Önkormányzat honlapján közzé kell tenni a döntést követő 5 napon belül.

5.§  A polgármester gondoskodik a nyilvánosság biztosításáról. Az elfogadott településfejlesztési koncepciót, az integrált településfejlesztési stratégiát, a településrendezési eszközt, a településképi arculati kézikönyvet és a településképi rendeletet vagy azok módosítását az Önkormányzat honlapján közzé kell tenni.

6.§       Ez a rendelet kihirdetését követő napon lép hatályba.


 dr. Boros István sk.						dr. Gulyás Mihály sk.	címzetes főjegyző						    polgármester
1.sz.Függelék
A partnerek minimális tájékoztatási formája
(314/2012. (XI.8.) Kormányrendelet 29.§ és 29/A.§ alapján)


 (
ELJÁRÁS TÍPUSA
ELŐZETES TÁJÉKOZTATÁS
MÓDJA
ELFOGADÁS ELŐTTI VÉLEMÉNYEZÉS MÓDJA
(MUNKAKÖZI TÁJÉKOZTATÁS)
Településfejlesztési Koncepció és Integrált Településfejlesztési Stratégia
készítése
közterületi hirdetőfelület,
helyi lap,
önkormányzati honlap,
lakossági fórum,
közterületi hirdetőfelület,
helyi lap,
önkormányzati honlap,
lakossági fórum,
Településfejlesztési Koncepció és Integrált Településfejlesztési Stratégia
módosítása
közterületi hirdetőfelület 
vagy
önkormányzati honlap,
Településképi Arculati Kézikönyv (TAK)
készítése, módosítása
közterületi hirdetőfelület,
helyi lap,
önkormányzati honlap,
lakossági fórum,
közterületi hirdetőfelület,
helyi lap,
önkormányzati honlap,
lakossági fórum,
Településképi Rendelet 
készítése, módosítása
Településrendezési Eszközök 
(TRE)
Településszerkezeti Terv (TSZT),
Helyi Építési Szabályzat (HÉSZ) és Szabályozási Terv (SZT)
teljes eljárás
közterületi hirdetőfelület,
helyi lap,
önkormányzati honlap,
lakossági fórum,
közterületi hirdetőfelület,
helyi lap,
önkormányzati honlap,
lakossági fórum,
egyszerűsített eljárás
tárgyalásos eljárás
Nemzetgazdasági szempontból kiemelt jelentőségű
vagy    
Képviselő-testületi döntéssel kiemelt fejlesztési területté nyilvánított 
területen megvalósítandó beruházás érdekében
tárgyalásos eljárás
 
kihirdetett vészhelyzet esetén
közterületi hirdetőfelület 
vagy
önkormányzati honlap 
állami főépítészi eljárás
 
)
